**Lawak ng Pagpapahalaga ng mga Estudyante sa Asignaturang Filipino Kaugnay ng Kanilang Akademik Performance**Isang pananaliksik na iniharap para kay :

Bb. Manilyn Albitos

**MGA MANANALIKSIK:**

**Jovelyn Punzalan  
 Wendell Barcelona Tomas  
 Rhanie De jesus  
 Julius Clima  
 Jhan sheen Arellano  
 Aldrin Carl Abdullah  
 Shanrey Abad**

**KABANATA I**

**INTRODUKSIYON**

**A.Panimula**

Ang kahalagahan ng Asignaturang Filipino sa pagkatuto ng mga estudyante ay kain- lanma'y hindi maitatanggi. Ito ang pundasyon ng mga estudyante upang mali- nang ang kanilang kaalaman. Minsang sinabi i ng isang guro sa Filipino na "Ang Filipino bilang asignatura ay pagpapalalim ng ating wika at kultura". Hindi lang basta-basta nakapokus ang asignaturang ito sa pagtalakay ng mga teorya, balarila o kaya'y mga panitikan sapagkat ito ang nagiging daan ng mga estudyante sa pagpapalawak ng kanilang intelektwalisasyon. Kung alam nilang gamitin ang wikang pambansa, maiintindihan nila ang tinatalakay ng kanilang mga guro at magiging dahilan din ito upang sila'y magkaroon ng malinaw at masiglang talakayan. Wika ang pangunahing dahilan kung bakit natututo ang mga estudyante. Kung hindi nila naiintindihan ang wikang ginagamit sa talakayan, ang pagkatuto ng mga estudyante ay walang saysay. Ang asignaturang Filipino ay napakahalaga talaga dahil ito ang magtuturo sa mga estudyante na matutuhan ang wikang Filipino na siyang ginagamit na midyum ng mga guro sa pag- tuturo(Janett e I. acs on, T-III,2021)

Ang pagpaunawa sa kahalagahan at gamit ng wika ay nakasandig sa balikat ng mga guro mula sa elementarya hanggang tersarya. Subalit, nakalulungkot isipin na sa kasalukuyan ay iilan lamang ang mga estudyante na may marubdob na pagpapahalaga sa asignaturang Filipino. Kadalasan marinig mula sa umpukan ng mga estudyante na kapag "Filipino" salitang-ugat agad ang mamumutawi sa kanilang bibig. Hindi lamang kabataan ang nagpakita ng negatibong

impresyon sa asignaturang ito maging ang ilang mga propesyunal din. Kapag ganito ang sitwasyon mahihinuha na maaapektuhan din ang kanilang pagpapahalaga sa asignatura pati na ang kanilang interes dito (Rubino, G. 2018).

**B.Kaligirang pag aaral**

Ang pagpapahalaga ng mga estudyante sa asignaturang Filipino ay may malaking kaugnayan sa kanilang akademikong performans. Ang asignaturang Filipino ay isa sa mga pangunahing asignatura na itinuturo sa mga paaralan bilang pagsasanay sa pambansang wika at pagkakakilanlan ng mga estudyante. Gayunpaman, sa kasalukuyang panahon, maraming estudyante ang nagpapakita ng kakulangan sa pagpapahalaga sa asignaturang ito. Ang mga estudyante na may mababang pagpapahalaga sa asignaturang Filipino ay maaaring magdulot ng negatibong epekto sa kanilang akademikong pagganap. Kapag hindi nila binibigyang-pansin ang pag-aaral ng Filipino, maaaring maging mahina ang kanilang kasanayan sa pagbasa, pagsusulat, at pakikinig sa wikang ito. Ang

kakulangan sa kaalaman sa Filipino ay maaaring humantong sa pagkabahala sa mga

gawain na may kaugnayan sa asignaturang ito, tulad ng mga pagsusulit, proyekto, at iba pang mga gawain na nagtatakda ng antas ng kanilang pag-unawa at kahusayan.

Napakahalaga ng Edukasyong Pangkapaligiran sa papel sa ginagampanan ng mga guro sa larangan ng pagtuturo at pagkatuto. Kapansin-pansing sa kabila ng katotohanang ang mga tiyak na kurso sa EP ay naisama na sa kurikulum para sa paunang gawain sa gurong pangedukasyon at mga pamantasan, ang pangkapaligirang mga isyu ay nailahad na sa mga pang-agham na kurso. Para sa mga mag-aaral na hinubog ng EP, ang mga kursong mahusay na kasangkapang kurikular at nakatutulong sa kanilang pamamaraang interdisiplinaryo,subalit ang kanilang kamulatan at pananagutang pangkapaligiran ay mabilis naglalaho pagkatapos ng kanilang mga kurso na malinaw na ipinapakitang kinakailangan ang patuloy na pagsasanay sa EP. Wala namang lubhang suliraning nakita sa mga kinalabasan ng mga institusyong may kinalaman sa pagpapatupad ng EP, sa kabila ng suliraning kinaharap sa kakulangan sa mga pasilidad ng EP sa pagsasanay pangkasanayan, kaakibat sa pangkatang suliranin at pagkakaiba-iba sa kanilang mga uri ng edukasyon(Leticia Lopez,2019)

**C.Balangkas Teoretikal**

Nakaangkla ang pag-aaral na ito sa Teoryang Connectionism ni Edward Lee Throndike at Operant Conditioning ni Skinner.Ang teoryang Connectionism ni Edward Lee Thorndike ay kinapapalooban ng dalawang magkaugnay na elemento sa pagkatuto, ang pampasigla (stimulus) at ang tugon (response). Ang pagkakaugnay ng dalawa ay nagiging isang gawi at maaaring palakasin o pahinain depende sa kalikasan o uri at dalas ng pagtatambal ng stimulus at response. Ibig sabihin na ang pagkatuto at ang pag-uugali ay mabubuo kung makahahanap ng isang epektibong pampasigla(stimulus) na magpatatag ng koneksyon sa pamamagitan ng pagtugon sa pangangailangan ng estudyante upang magkaroon ng isang makahulugang karanasan sa pagkatuto. Isa itong angkop na palatandaan na ang pagpapahalaga ng estudyante hinggil sa isang asignatura ay mas mapapayabong sa pamamagitan ng paggamit ng guro ng mga pangganyak o pampasigla sa pag-aaral bilang tugon sa pagpapahalaga nila sa asignaturang kinukuha (Corpuz et. al, 93).

**D. Balangkas Konseptuwal**

Kakulangan sa interes at kawalan ng kahalagahan na maaaring maging hamon para sa ilang estudyante ang kawalan ng personal na interes sa asignaturang Filipino. Kung hindi nila nakikita ang kahalagahan nito sa kanilang buhay o karera, maaaring maging mahirap para sa kanila ang magpakita ng tunay na pagpapahalaga at dedikasyon sa pag-aaral ng wika.Ang kasunod ay ang pamamaraan ng pagkuha ng mga datos sa pamamagitan ng mga

katananungan at ang huli ay ang pag-aaral ng mga mananaliksik patungkol  sa bunga ng

kaugnayang  sa lawak ng pag papahalaga ng estudyante sa asignaturang Fillipino gamit ang pagkuha ng datos sa piling mag-aaral ng Ika-10 baitang ng GRABSUM School Inc.

**Paglalahad ng Suliranin**

Layon ng pananaliksik na ito na malaman ang lawak ng pagpapahalaga ng mga responente sa baitang sampu hinggil sa asignaturang Filipino.

1.Ano ang propayl ng mga respondente batay sa sumusunod:

1.1.Pangalan

1.2.Edad

1.3.Kasarian

2.Ano ang mga pananaw ng mga respondente tungkol sa lawak ng pagpapahalaga sa asignaturang Filipino batay sa sumusunod:

2.1.Interes

2.2.Motibasyon

3.Ano ang kahalagahan nito sa iyong buhay?

**Kahalagahan ng pag-aaral**

Ang pag-aaral na ito ay napakahalaga at mapapakinabangan ng mga sumusunod:

**Sa mga estudyante.**Mahalaga ito sa mga estudyante upang makatulong ito para mas lumawak pa ang kaalaman nila tungkol sa asignaturang Filipino.

**Sa mga guro.** Mahalaga ito sa mga guro sapagkat malaking tulong din ito sapagpapalawak ng kaisipan ng mga estudyante sa pamamagitan ng pagbibigay aral hindi lamang sa tamang paggamit ng mga salita kundi sa marami pang aspetong meron ang asignaturang Filipino.

**Sa mga susunod na mananaliksik.** Ang mga susunod na mananaliksik ay mahihikayat na bumuo ng isang pananaliksik na maaaring may kaugnayan sa pananaliksik na ito at makatulong sa pagpapa-unlad ng sistema ng edukasyon sa bansa

**Saklaw at Limitasyon ng Pag-aaral**

Limitado ang pag-aaral na ito sa pagtukoy ng pananaw o saloobin ng mga mag-aaral ng ika-10 baitang ng GRABSUM School Inc.sa pagpapahalaga sa asignaturang Filipino.

Ang pag-aaral na ito ay nakatuon sa saloobin ng mga mag-aaral na nasa ika-10 baitang ng GRABSUM School Incorporated(GSI) hinggil sa lawak at pagpapahalaga sa asignaturang Filipino.Saklaw ng pag-aaral na ito ay ang pagkuha ng saloobin o pananaw.Ang pag-aaral na ito ay nakabase lamang sa opinyon o pananaw ng mga estudyanteng sumagot surbey kwestyoner na hinanda ng mga mananaliksik.

Ang pag-aaral ay isasagawa sa GRABSUM School Incorporated kung saan ang mag-aaral ay magsisilbing respondente at binubuo ng dalawampung piling mag-aaral sa ika-10 baitang,parehong lalaki at babae.

**Katuturan ng mga Salitang Ginamit**

Asignatura

-aralin sa paaralan na kailangang pagdaanan sa loob ng isang semestre o isang taon.

Pagpapahalaga

- pagkilala at pagtatamasa sa magandang katangian ng isang tao o bagay.

Akademik Performans

- Sumusukat sa kakayahan at abilidad ng bawat mag- aaral sa loob ng silid-aralan.

Akademiks

- Ito at ay mga parte leksyon g na tinututukan ng mga mag-aaral

**KABANATA II**

**KAUGNAY NA LITERATURA AT PAG-AARAL**

Ayon kina **Linn at Miller (2005)**, ang pagtataya ay isang kolaborasyong gawain ng mga guro at mag-aaral. Mahalaga ang kanilang pagsang-ayon sa mga komponent at kasanayang tatayahin at dapat ay naaayon sa layunin ng aralin. Upang maisagawa nang maayos ng mga magaaral, ang kalinawan ng panuto ay dapat ding maisaalang-alang ng guro sapagkat ito ang batayan ng antas ng mga mag-aaral sa pagkamit sa mga kompetensing inaasahan nilang maipakita bilang isang mag-aaral sa ika-21 siglo.Sa pamamagitan ng pagtataya, nagkakaroon ng sariling ebalwasyon ang mga mag-aaral sa kanilang kasalukuyang antas ng kaalaman dahil dito ay maaari silang makagawa ng sariling paraan upang maipagpatuloy o matulungan ang sariling pag-unlad. Halos ganito rin ang ideya nina **Kubiszyn at Borich (2007)**. Anila, gaya din ng pananaliksik, ang pagtatayang pangklasrum ay proseso ng pagkilala, pangangalap, pag-oorganisa at pagbibigay interpretasyon sa mga kwantitatibo at kwalitatibong mga impormasyon tungkol sa kaalaman at magagawa ng mga magaaral. Kaya nga, mahalagang maging konsistent ito sa mga pamantayan ng istandard ng kagawaran ng Edukasyon.

Samantala, ayon kay **Badayos (2008)** ang pagtataya o pagsukat sa natutuhan ay isang

walang tigil na proseso at ito’y maaaring maganap anumang oras. Ibig sabihin ang isang pagtatayaay maituturing ng bahagi ng buhay hindi lang sa mga estudyante bagkus pati sa mga ordinaryongtao. Ito’y maaaring pormal o di-pormal. Sinasabing ang pagtataya sa tradisyonal na paraan ay isalamang paraan upang matiyak kung mayroong pagkatutong nagaganap. Nagagawa rin ngpagsusulit na masukat ang masteri ng mga estudyante sa lawak ng wika na nalilinang sa klase.Nagpapatunay na hindi lang tradisyonal na pagtataya ang naging batayan ng guro sa pagsukat ngpagkatuto ng bawat estudyante **Badayos(2008)**. Nangangahulugang kinakailangan pang tukuyin ng guro ang iba pang aspeto sa pagsusuri ng kakayahan at kasanayan. Kung tatanawin ito sa punto de bista ng teorya, maganda sana ngunit hindi tayo dapat na laging umaasa sa resulta ng mga pagsusulit bilang pagtiyak kung anong paksa ang dapat ituro.Ipinahayag din ni **Liwanag (2012)**, na ang pagtatayang pangklasrum ay pangangalap,

interpretasyon at paggamit ng mga impormasyon upang matulungan ang mga guro na makagawa ng mabuting desisyon para sa mga kaukulang interbensyon upang mapabuti ang pagtuturo at pagkatuto.

Batay kay **(Ailyn Rosario,2020)**napag-alaman na ang profayl ng mga mag-aaral ay walang makabuluhang kaugnayan sa kanilang antas ng pagkatuto. Bagamat ang edad ng mga mag-aaral ay may makabuluhang kaugnayan sa salik kaugnay sa personal na kaligiran. Ang naging resulta ng pag-aaral

na ito sa komunidad ay ang pagkakaroon ng kamulatan kung ano nga ba ang mga salik na nakakaapekto sa pagkatuto ng mga mag-aaral sa Asignaturang Filipino. Kailangan mapaunlad ang kakayahan ng mga mag-aaral na umunawa ng wikang Filipino sa pamamagitan ng pagtuturo sa kanila ng wikang Filipino. Dahil ang mga bata ay madalas at mas madaling makipag-usap sa mga nakakatanda sa tahanan. Sa tahanan din nahuhubog ang bata sa pananalita; ang pakikipag-usap ay mas matagal at mas madalas na nagiging pundasyon ng lengguwahe ng mag-aaral.

Ayon kay (**Robles,2016)** ang interes sa pagkatuto sa asignaturang Filipino ay nangangahulugang pagkakaroon ng labis na kasiyahan sa paggawa, pagbabasa at pag-komply sa mga gawaing nakapaloob sa asignaturang ito. Ayon sa pananaliksik sinasabing mas napapadali ang pagkatuto ng isang mag-aaral kung siya ay may sapat na interes sa isang

asignatura o bagay. Ibig sabihin ang interes sa pagkatuto ay isang pamamaraan upang lubos na mahalin ng mga mag-aaral ang asignaturang Filipino. Kung may sapat na interes ang

mga mag-aaral sa nilalaman ng nasabing signatura ay lubos na mapauunlad ang kanilang pagmamahal sa sariling wika. Mas nararapat na gawin ang bigayng pansin ng bawat mag-aaral ang kahalagahan ng pagkakaroon ng malaking interes sa pagkatuto sa asignaturang Filipino sapagkat ito ang sumasalamin sa ating lahi.

Batay sa pag-aaral na ginawa ni **Taeza(2013)** kaugnay sa "Mga Suliraning Kinakaharap ng mga Kalinga sa Pagsasalita ng Wikang Filipino", natuklasan niya na 53% sa mga estudyante ang walang interes sa asignaturang Filipino at 40% sa mga estudyante ang nahihiyang magsalita gamit ang wikang Filipino sa loob ng klase at mababa rin ang kanilang marka sa asignaturang Filipino.

Ayon sa pag-aaral ni **Susan, A. (2018)**ang pagganyak o motibasyon ay maaaring mailalarawan bilang pagdadala ng isang tao sa pag-uugali o kung ano ang kailangan ng isang tao na ibalik ang isang pag-uugali at iba pang paraan. Ibig sabihin ang motibasyon ang maaari ring mabigyang kahulugan sa kung paano dinadala ng isang mag-aaral ang kanyang sarili at pag-iisip tungo sa pagbibigay interes sa asignaturang Filipino. Ang motibasyon ng mag- aaral ay konektado sa kanyang hangarin sa buhay. Halimbawa, kung hinahangad ng isang mag-aaral na sya ay makakuha ng mataas na marka sa asignaturang Filipino ibig sabihin magkakaroon siya ng motibasyon na mas bigyan pa ng atensyon at interes ang pagkatuto sa asignaturang Filipino. Kapag nagkaroon na siya ng sapat na interes dito ay maaaring ang kanyang hinahangad na marka ay kanyang mapagtagumpayan

Batay sa pag-aaral na ginawa ni **Calisang(2015)** sa kanyang tesis kaugnay sa "Lawak ng Paggamit ng mga Estudyante sa Wikang Filipino", napatunayan niya na kalimitang ginamit lamang ang wikang Filipino sa silid-aralan kung saan Filipino ang itinuturo at kung nakapagsalita man nahihirapan pa rin sa paglalahad ng mga kahulugan sa mga mahihirap na termino at ito ay dahil ang pagpapahalaga sa asignaturang Filipino ng

mga mag-aaral ay hindi mataas. Sa sitwasyonng pagpapahalaga sa nasabing asignatura makikita ang pagmamahal ng mga mag-aaral sa Wikang Filipino na siyang sumasalamin sa ating lahit at kulturang mayroon tayo.

Isang pag-aaral ni **Bonita at Custodio(2019)** ay nagpakita ng ugnayan ng pagpapahalaga ng mga mag-aaral sa wikang Filipino at kanilang akademikong performans sa asignaturang Filipino. Ayon sa kanilang pag-aaral, ang pagpapahalaga sa wikang Filipino ay nagdudulot ng positibong epekto sa pag-unawa sa mga kahulugan ng mga salita at pangungusap. Idinagdag rin nila na ang mga mag-aaral na may mataas na antas ng pagpapahalaga sa wikang Filipino ay mas epektibo sa pagsusulat at mas mataas ang kanilang akademikong performans sa asignaturang ito.

Ayon naman sa pag-aaral ni **Señido(2018)**, nakakaimpluwensya ang pagpapahalaga ng mga mag-aaral sa kanilang kahandaan na matutunan at magtagumpay sa asignaturang Filipino. Sa kanyang pag-aaral, nakita niya na ang mga mag-aaral na may mataas na pagpapahalaga sa wikang Filipino ay mas handa at matiyaga sa pag-aaral at mas maayos ang kanilang pagganap sa mga gawain sa asignaturang ito.

**KABANATA III**

**METODOLOHIYA NG PANANALIKSIK**

**A.Disenyo ng Pananaliksik**

Ang pananaliksik na ito ay naglayong masuri at makuha ang relasyon o kaugnayan ng lawak ng pagpapahalaga ng mga estudyante sa asignaturang Filipino kaugnay ng kanilang akademik performans.

**B.Mga Tagasagot ng Pag-aaral**

Ang mga napiling tagasagot sa pag-aaral na ito ay ang mga mag-aaral na nasa ika- 10 baitang ng GRABSUM School Inc.

**C.Sampling Teknik**

Ang gagamiting sampling teknik sa pag- aaral na ito ay simple random sampling dahil sa pamamaraang ito ay tutukuyin at ito din ang makakatulong sa mga mananaliksik na tumuon sa pagsusuri at sa pagpili ng mga respondente.

**D.Instrumentasyon**

Ang pananaliksik na ito ay isinasagawa sa pamamagitan ng pagsasarbey o"questionnaire". Ang mga mananaliksik ay naghanda ng mga sarbey kwestyoneyr upang

malaman ang lawak ng pagpapahalaga ng mga estudyante sa asignaturang Filipino

kaugnay ng kanilang akademik performans sa mag-aaral sa ika-10 baitang ng GRABSUM School Incorporated(GSI).

**E.Balidasyon ng Instrumento**

Ang pananaliksik na ito ay nangangailangan ng direksiyon mula sa impormasyon sa bawat mag-aaral at maaari rin sa mga libro o internet. Base sa mga malilikom na impormasyon ang pananaliksik na ito ay bumubuo ng katanungan tungkol sa usaping tinutukoy sa pag-aaral sa pagpapatunay ay ang pagsasagawa ng surbey kwestyon at pakikipanayam ng mga mananaliksik sa mga mag-aaral upang makakuha ng epektibong impormasyon o datos.

**F.Paraan ng Pagbuo ng Datos**

Ang pamamaraan ng pagbuo ng datos ay nagsimula sa paggawa ng mga katanungan tungkol sa lawak ng pagapahalaga ng estudyante sa asignaturang Filipino kaugnay ng kanilang akademik performans at sinundan ng pag-eedit sa instrumento upang maiwasto ang kaangkupan ng mga tanong sa lulutasing problema ng mga mananaliksik.

# Pangalan:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edad:\_\_\_\_\_\_\_\_

Kasarian: \_\_\_\_\_\_Babae \_\_\_\_\_\_\_Lalaki

**Unang Bahagi:Lawak ng Pagapapahalaga ng mga Estidyante sa Asignatirang Filipino**

**A.INTERES**

|  |  |  |  |  |
| --- | --- | --- | --- | --- |
| **Mga Tanong** | **Lubos na sumasang-ayon**  **(4)** | **Sumasang-ayon**      **(3)** | **Hindi sumasang-ayon**  **(2)** | **Lubos na hindi sumasang-ayon**  **(1)** |
| 1.Sa lahat ng pagkakataon/panahon magiliw akong gumagamit ng wikang Filipino sa aking pakikipagtalastasan sa loob ng klase. |  |  |  |  |
| 2.Maunawain ang aming guro pagdating sa paggamit ng tamang gramatika kaya kinagigiliwan kong sumagot at makibahagi sa mga talakayan. |  |  |  |  |
| 3.Nauunawaan ko ang koneksyon ng mga leksyon na magagamit ko sa pagpapalawak ng aking buhay. |  |  |  |  |
| 4.Paborito ko ang asignaturang Filipino kaya mabilis kong nagagawa ang mga gawain sa loob ng klase. |  |  |  |  |
| 5.Palaging may magandang interaksyon ang aming pagkaklase at may mga pangkatang gawain. |  |  |  |  |